CELEX: 62008CN0232
Language: et
Date: 2008-05-29 00:00:00
Title: Kohtuasi C-232/08: 29. mail 2008 esitatud hagi — Euroopa Ühenduste Komisjon versus Madalmaade Kuningriik

15.8.2008   
            
            
               ET
            
            
               Euroopa Liidu Teataja
            
            
               C 209/25
            
         29. mail 2008 esitatud hagi — Euroopa Ühenduste Komisjon versus Madalmaade Kuningriik
   (Kohtuasi C-232/08)
   (2008/C 209/37)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: T. van Rijn ja K. Banks)
   
      Kostja: Madalmaade Kuningriik
   Hageja nõuded
   
               —
            
            
               Tuvastada, et kuna Madalmaade Kuningriik lubab suurema mootori võimsusega kalalaevu kui on lubatud määruse (EÜ) nr 850/98 (1) artikli 29 lõike 2 järgi, siis on Madalmaade Kuningriik rikkunud määruse (EÜ) nr 2371/2002 (2) artiklist 23 ja määruse (EMÜ) nr 2847/93 (3) artikli 2 lõikest 1 tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         Väited ja peamised argumendid
   Komisjon leiab, et Madalmaade valitsus ei täida direktiivi rakendamise kohustust, kuna ta lubab teadlikult rikkuda ettekirjutust merilesta keelualal püüdmiseks lubatud maksimaalse mootori võimsuse kohta.
   Esiteks kohaldub Madalmaade valitsuse andmetel nendele Madalmaade „Eurokotter'itele”, mis peavad kinni sisemisest kokkuleppest [Nijpels'i komisjon], alles alates 1. maist 2009 maksimaalne mootori võimsus 300 hobujõudu. Teiseks nähtub nendest andmetest, et nimetatud eeskirjast kinnipidamise kontrollimisel lepitakse süstemaatiliselt kõikumisega 12,5 % raames, mistõttu ei karistata nimetatud osas maksimaalse lubatud mootori võimsuse ületamist.
   
      (1)  Nõukogu 30. märtsi 1998. aasta määrus (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu (EÜT L 125, lk 1; ELT eriväljaanne 04/04, lk 217).
   
      (2)  Nõukogu 20. detsembri 2002. aasta määrus (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (EÜT L 358, lk 59; ELT eriväljaanne 04/05, lk 460).
   
      (3)  Nõukogu 12. oktoobri 1993. aasta määrus (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem (EÜT L 261, lk 1; ELT eriväljaanne 04/02, lk 70).